  Алёна Селезнёва Майя Бывальцева Удмуртиын Быдӟым Атыкай оже пыриськем вань улосчиосмы сярысь ивортонъёсты но ужкагазъёсты люканы кутскизы. Ваньмыз со электрон амалэ выжтэмын, нимтулъёсын Буре ваён книгалэн люкетэз луоз но элькунысь кун яке муниципал архивъёсын пыраклы утиськоз. Со сярысь улсовыл тӧролэн но кивалтэтлэн пресс-службазы ивортӥз. Пуктэм ужпумез оже пыриськемъёслэн ӵыжы-выжыоссытэк быдэстыны уз луы, соин ик ӵектосэз радъясь – улосвыл кивалтэт бордысь архив ужъёсъя комитет – шаерамы улӥсьёслы оже пыриськемъёс сярысь вань утиськем ужкагазъёсты архив ёзэсъёсы но ужъюртъёсы вайыны курыса вазиське. Ижкарын улӥсьёс Удмуртиысь кун архиве (Камбарской ульча, 17) но солэн ёзэтаз (Удмуртской ульча, 264б) вазиськыны быгато. Со сяна, кар администрацилэн архив ужъёсъя управленияз (Киров нимо ульча, 108а, 2-тӥ но 3-тӥ этажъёс; Буммашевской ульча, 25). Мукет каръёсын но ёросъёсын улӥсьёс – муниципал клыдытэтъёсысь архивъя управлениосы но ёзэтъёсы. Адресъёссэ но телефонъёссэс татысь шедьтыны луоз. Архивъёс ужгказъёслэсь оригиналзэс кутозы яке соослэсь копиоссэс лэсьтозы: туспуктэмъёс, солдатлэн книжкаез, фронтысь гожтэтъёс, извещениос, удостоверениос, газетъёсысь вандыса кельтэм ивортонъёс, дневникъёс, тодэ ваёнъёсты гожтонъёс но мукетсэ. Россилэн азьмуртэз Владимир Путин электрон Буре ваён книгаосты 2025-тӥ арын Вормонлы 80 ар тырмонлы кылдытыны ужпум пуктӥз. Соос «Малая Родина. Книги Памяти» сайтэ поттэмын но ваньмызлы адӟымон луозы. Тодэ вайытом, Удмуртиысь архивлэн «Доступная генеалогия» цифра ӵектосэз ужкагазъёсын онлайн амалэн ужаны луонлык сётӥз.  Тегъёс: Ижкар буреваён архив Удмуртия БыдӟымАтыкайож  